作者：吴潜
词牌/韵律：贺新郎

paragraphs: 拍手阑干外。
想回头、人非物是，不知何世。
万事情知都是梦，聊复推迁梦里。
也幻出、云山烟水。
白白红红虽褪尽，尽倡条、浪蕊皆春意。
时可醉，醉扶起。
瀛洲旧说神仙地。
奈江南、猿啼鹤泪，怨怀如此。
三五阿婆涂抹遍，多少残樱剩李。
又过雨、亭皋初霁。
惭愧故人相问讯，但一回、一见苍颜耳。
谁念我，鹪鹩志。